**Oplysninger om anvendelse af personoplysninger til statistiske undersøgelser i BRUS**

I forbindelse med brug af personoplysninger til statistiske undersøgelser, skal BRUS, jf. Databeskyttelsesforordningen, informere forældre til børn under 18 år og unge over 18 år om en række detaljer i vores håndtering af de deltagende børn og unges oplysninger.

Behandlingen af personoplysningerne til statistisk brug sker på baggrund af databeskyttelsesforordningens artikel 6, stk. 1, afsnit e samt databeskyttelseslovens §10 om statistiske behandlinger i samfundets interesse.

Det gør vi for at udarbejde statistikker til understøttelse af arbejdet med udvikling og forbedring af BRUS´ tilbud. Der offentliggøres ikke resultater, hvor de enkelte børn og unge kan identificeres.

Vi behandler følgende oplysninger om de deltagende børn og unge i anonymiseret form til statistiske undersøgelser:

* Alder
* Køn
* Bopælskommune
* Kommune, hvor BRUS behandlingen foregår
* Forløbets start- og afslutningsdato
* Rusmiddelproblemets karakter
* Henvisningskilde
* Væsentlige sociale problemer (fx stof- eller alkoholmisbrug, vold i familien)
* Behandlingsprogression

Det er behandlerne i BRUS, som videregiver de anonyme oplysninger til projektledelsen og FIT superbrugere i BRUS forankret i Sociale Forhold og Beskæftigelse, Aarhus Kommune.

Oplysningerne er opbevaret sikkert hos vores leverandør Rambøll, der er leverandør af spørgeskemaprogrammet SurveyXact, som vi bruger til at indsamle data.

Behandlingsprogression registreres og opbevares i en krypteret database i FIT Outcomes og anvendes til at undersøge den samlede behandlingseffekt på tværs af forløbene i BRUS.

Oplysningerne slettes senest 6 måneder efter, at Projekt BRUS måtte ophøre.

Hvis du gerne vil høre om dine rettigheder, så kan du kontakte os. Det skal du også gøre, hvis du vil bruge en af rettighederne.

Den dataansvarlige er Aarhus Kommune, Magistratsafdelingen for Sociale Forhold og Beskæftigelse, Fagligt sekretariat, Værkmestergade 15 B, som kan kontaktes ved at skrive til projektleder Anne Mette Hansen på mail: anmh@aarhus.dk.

Har du spørgsmål i forbindelse med Aarhus Kommunes databeskyttelse af dine oplysninger, så kan du også kontakte Aarhus Kommunes databeskyttelsesrådgiver på mail databeskyttelsesraadgiver@aarhus.dk.

Du skal slutteligt vide, at det er muligt at klage til Datatilsynet over behandlingen af dine personoplysninger via dette link: [Sådan klager du](https://www.datatilsynet.dk/borger/klage/saadan-klager-du)